Igor Diakonoff

**Igor Mikhailovich Diakonoff** (en ), nado en Petrogrado o 12 de xaneiro de 1915 e finado na mesma cidade o 2 de maio de 1999, foi un lingüista e asiriólogo ruso.

## Traxectoria 
Fillo dun empregado de banca e dunha doutora. De 1922 a 1929 a súa familia viviu na cidade de Oslo onde se forma como bacharel en noruegués. 
A familia de Diakonoff consta cunha enorme notoriedade no campo académico, seu irmán Mikhail Dyakonoff, foi unha autoridade en estudos iraníes, a súa sobriña Elena Dyakonova é tradutora de xaponés antigo. A súa muller Nina Dyakonova historiadora e crítica do romanticismo inglés de comezos do século XIX, ou os seus fillos Mikhail Igorevich Dyakonov, laureado doutor en física e matemáticas pola URSS e Dmitry Igorevich Dyakonov, doutor en física e cabeza do programa de física teórica en altas enerxías.

## Teoría 
Na facultade de Historia de Leningrado ingresa no grupo de asirioloxía do profesor A.P.Riftin. Traballa facendo inventario da colección de Nikolay Likhachyov de táboas en escritura cuneiforme, chegando a memorizalas e clasificándoas por tipos e xéneros. Doutórase en relacións da rexión de Asiria. No 1944 é alistado na guerra contra os alemáns, liderando un comando de liberación en Kirkenes grazas ao seu bilingüísmo. De volta ao réxime civil no 1946 comeza a traballar no libro *O desenvolvemento das relacións territorias en Asiria* [Развитие земельных отношений в Ассирии] (Leningrad 1949)

Nas décadas posteriores concéntrase nunha tarefa de longa duración, descifrar e editar os documentos das *Fortalezas Partas de Nisa*. Traballo comezado na década do 1940 xunto con  V.A.Livshits e o seu irmán máis vello, M.M.Diakonoff. A tarefa lévalles máis de vinte anos (o primeiro paper foi publicado no ano 1951) e, en 1970, estréase a extensa edición do Corpus Inscriptionum Iranicarum, Pt. I-III, Vol. II. Parthian Economic Texts from Nisa con edicións de D.N. MacKenzie. L. e Lund Humphries ata o 1979. Tralo decifrado os editores adoptan e publican o consenso de que o texto está escrito en idioma parto con heterogramas arameos.

En paralelo, Diakonoff , publica Historia de Media desde os primeiros tempos até o século 4º A.C. [История Мидии от древнейших времен до конца IV в. до н. э.] (Moscova—Leningrad 1956). Traballo no que consultou e decifrou documentos do persa antigo.

## Bibliografía 
*1946. The Development of Land Relations in Assyria [Развитие земельных отношений в Ассирии] (Leningrad 1949)
*1965. *Semito-Hamitic Languages.* Moscova: Nauka.
*1984. A estratificación social da sociedade antiga. Ed. Naovka. Moscova. 
*1984. Traballo conxunto con V.P. Neroznak. *Phrygian.* Delmar, Nova York: Caravan Books.
*1985. "On the original home of the speakers of Indo-European." *Journal of Indo-European Studies* 13, pp.&nbsp;92–174.
*1986. Traballo conxunto con Sergei A. Starostin. *Hurro-Urartian as an Eastern Caucasian Language.* Múnic: R. Kitzinger.
*1988. *Afrasian Languages.* Moscova: Nauka. 
*1992. Traballo conxunto con Olga Stolbova e Alexander Militarev. *Proto-Afrasian and Old Akkadian: A Study in Historical Phonetics.* Princeton: Institute of Semitic Studies.
*1995. *Archaic Myths of the Orient and the Occident.* Acta universitatis gothoburgensis.
*1999. *The Paths of History.* Cambridge: Cambridge University Press.

## Notas